***MËSIMI 3.2: RINGJALLJA E LOJËRAVE OLIMPIKE TË LASHTËSISË***

|  |  |  |  |  |  |
| --- | --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:4** | | **Klasa:8** |
| **Tema mësimore**: Ringjallja e Lojërave Olimpike të lashtësisë | | | **Situata e të nxënit:**  Bashkëbisedim,  sjellja shembujve, reflektim i nxënësve | | |
| **Rezultatet e fushës/lëndës:**  **Nxënësi/sja:**   * Njeh historikun e ringjalljes së Lojërave Olimpike të Lashtësisë; * Njeh fillimet e organizimit të Lëvizjes Olimpike botërore; * Njeh Kontributin e figurave të shquara të njerëzimit dhe veçanërisht të Baronit francez Pierre de Coubertin, në ringjalljen e Filozofisë së Lojërave Olimpike; * Njeh organizimin e Lojërave të para Olimpike Moderne. | | | | **Fjalët kyçe:**  Ringjallje e Lojërave Olimpike, Pierre de Coubertin, Lojëra Olimpike Moderne. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | |
| **Faza e parë** : Mësuesi fton nxënësit në një diskutim interaktiv duke bërë pyetjet:   1. Çfarë kujtojnë me thënien e të Baronit francez Pierre de Coubertin “Gjëja më e rëndësishme në Lojëra Olimpike nuk është fitorja por pjesëmarrja, ashtu si më i rëndësishëm se sa triumfi është përpjekja?   **Faza e dytë**: Mësuesi fillon të shpjegojë me shembuj rreth :   1. Idesë origjinale të ringjalljes së Lojërave Olimpike të lashtësisë, në një organizim të ri modern, nga Baroni francez Pierre de Coubertin (Pier de Kuberten). 2. Ideimit dhe krijimit të simboleve Olimpike, si dhe domethënies së tyre. 3. Organizimit të Lojërave të para Olimpike të kohëve moderne.   **Faza e tretë:** Mësuesi fton nxënësit në një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera duke bërë pyetjen:   1. Cilat janë të përbashkëtat midis Lojërave Olimpike të Lashtësisë dhe Lojërave Olimpike moderne?   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.). | | | | | |
| **Detyrat dhe puna e pavarur (detyrë në shtëpi):**  Nxënësit duhet të zbulojnë më tepër nga prindërit, libra të ndryshëm apo interneti, mbi kontributin e Baronit francez Pierre de Coubertin, në ringjalljen e Lojërave Olimpike të Lashta.  Informacionin e mbledhur ta diskutojnë në klasë. | | | | | |