***MËSIMI 3.3:*** ***ORGANIZIMI DHE DREJTIMI I LËVIZJES OLIMPIKE NË BOTË***

|  |  |  |  |  |
| --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:4** | **Klasa:8** |
| **Tema mësimore:** Organizimi dhe drejtimi i Lëvizjes Olimpike në botë. | | | **Situata e të nxënit:**  Bashkëbisedim,  sjellja shembujve, reflektim i nxënësve | |
| **Rezultatet e fushës/lëndës:**  **Nxënësi/sja:**   * Njeh organizimin dhe drejtimin e Lëvizjes Olimpike në botë; * Identifikon organizatat ndërkombëtare që drejtojnë Lëvizjen Olimpike. | | | **Fjalët kyçe:**  Lëvizje Olimpike, Filozofi Olimpike, Organizim i Lëvizjes Olimpike. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjet:   1. Cili është misioni i Lëvizjes Olimpike? 2. Si organizohet dhe kush e drejton atë në botë?   **Faza e dytë**: Mësuesi fillon të shpjegojë me shembuj rreth:   1. Konceptit të Lëvizjes Olimpike, Filozofisë që e shoqëron atë, si dhe misionit që ajo mbart. 2. Cili është qëllimi i Lëvizjes Olimpike dhe si organizohet ajo, për të bërë të mundur realizimin e misionit të saj. 3. Informacion të përgjithshëm rreth Komitetit Olimpik Ndërkombëtar, Organizatave rajonale Olimpike, Komiteteve Kombëtare Olimpike dhe Federatave Sportive ndërkombëtare, si dhe misioneve të tyre.   **Faza e tretë:** Mësuesi fton nxënësit në një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera duke bërë pyetjen:   1. Si e kuptoni ju frazën “Olimpizmi është një filozofi e jetës”.   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | |