***MËSIMI 1.2: ÇFARË DO TË THOTË TË JESH NJË NJERI I SHËNDETSHËM***

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:4** | | **Klasa:8** |
| **Tema mësimore:** Çfarë do të thotë të jesh një njeri i shëndetshëm | | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e fushës/lëndës:**  **Nxënësi/sja:**   * Kupton se si mund të jesh një individ i shëndetshëm; * Identifikon lidhjet midis shëndetit, mirëqenies dhe shoqërisë. | | | | **Fjalët kyçe:**  Mirëqenie, individ i shëndetshëm, mirëqenia dhe shoqëria. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | |
| **Faza e parë** : Mësuesi fton nxënësit të diskutojnë mbi:   1. Çfarë kuptojnë me të qenurin një individ i shëndetshëm 2. Çfarë nënkuptojnë me fjalën “shëndet”   **Faza e dytë**: Mësuesi fillon të shpjegojë me shembuj rreth:   1. Fjalës “shëndet” dhe kuptimeve të ndryshme që ajo merr në situata të ndryshme 2. Kur një individ konsiderohet i shëndetshëm 3. Përkufizimeve të ndryshme të fjalës “shëndet” nga organizata të ndryshme ndërkombëtare.   **Faza e tretë: Mësuesi fton nxënësit të diskutojnë mbi:**   1. Si mund të ndikojë shëndeti i individit në mirëqenien e shoqërisë dhe mirëqenia e shoqërisë në shëndetin e një individi. 2. Cilat janë përgjegjësitë e çdo individi për tu kujdesur për shëndetin personal   Duke iu referuar pamjeve në tekstin e nxënësit dhe mbi bazën e njohurive të marra, fton nxënësit të diskutojnë rreth temës dhe të argumentojnë rreth koncepteve të trajtuara në të, nëpërmjet shembujve konkret. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri – tjetrin dhe mësuesin/en për njohuritë që kanë rreth temës mësimore  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | |
| **Detyrat dhe puna e pavarur: Detyrë në shtëpi**  Zbulo më tepër rreth Kartës së Otavës për Promovimin e Shëndetit në vitin 1986, përmbajtjen dhe arsyet e hartimit të saj. | | | | | |