***MËSIMI 3.5: VEPRIMTARI “DITA OLIMPIKE”***

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e DITËS OLIMPIKE. Kjo veprimtari, mund të planifikohet prej mësuesve të Edukimit fizik, sporte dhe shëndet, si përmbyllëse e organizimit të javës olimpike të shkollës. Për organizimin e saj mund të kërkohet bashkëpunimi edhe i departamenteve të tjera dhe të gjithë së bashku mund të realizoni një veprimtari kroskurrikulare dhe gjithëpërfshirëse. Nëpërmjet kësaj veprimtarie duhet mundësohet pjesëmarrja e të gjithë nxënësve, për të dhënë kontributin e tyre. Kjo veprimtari është një mundësi shumë e mirë për nxënësit të reflektojnë mbi njohuritë e marra, të ngacmojë tek ta të menduarit kritik, të zhvillojë aftësitë e komunikimit dhe të shprehurit dhe të edukojë aftësinë e punës në grup.

|  |  |  |  |  |
| --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:4** | **Klasa:8** |
| **Tema mësimore** : Veprimtari “Dita Olimpike” | | | **Situata e të nxënit:** Organizimi  i veprimtarisë | |
| **Rezultatet e fushës/lëndës:**  **Nxënësi/sja:**   * Njeh historikun e Lojërave Olimpike të lashta e moderne; * Njeh Simbolet Olimpike dhe kuptimin e tyre; * Argumenton rreth ngjashmërive në organizimin e lojërave olimpike të lashtësisë dhe moderne; * Zbaton parimet e Olimpizmit dhe “Fair-Play"; * Komunikon lirshëm dhe ndan mendimet me mësuesen, shokët e shoqet dhe prindërit; * Punon në grup; * Ndërton marrëdhënie të mira me shoqet dhe shokët. | | | **Fjalët kyçe:**  Ringjallje e Lojrave Olimpike, Pierre de Coubertin, Lojëra Olimpike Moderne, Lojëra Olimpike, Qytet aplikant, Qytet kandidat, Lojëra Olimpike Verore, Lojëra Olimpike Dimërore, Sporte Olimpike dhe Sporte jo-Olimpike. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, shkencat e natyrës, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **DITA OLIMPIKE**  **Veprime parapërgatitore**  **Veprimi 1.** Mësuesi duhet të drejtojë nxënësit në hartimin e një plani të thjeshtë me aktivitete për Ditën Olimpike, ku mund të përfshihen:   * Prezantimin në P.P. të një materiali kushtuar Olimpizmit dhe Lojërave Olimpike. * Përgatitjen e një posteri me informacione rreth Olimpizmit, Lojërave Olimpike dhe Fair-Play-t. * Përgatitjen e një ekspozite me vizatime kushtuar Olimpizmit, Lojërave Olimpike dhe Fair-Play-t. * Organizimin e lojërave lëvizore dhe popullore. * Organizimin e garave ose ndeshjeve sportive. * Ftesën e një figure të shquar të sportit të zonës ku ti banon, për të folur rreth sportit dhe vlerave edukative të tij. * Prezantim krijimesh letrare kushtuar Olimpizmit, Lojërave Olimpike dhe Fair-Play-t.   Ju mund të zgjidhni të bëni ato aktivitete që keni mundësi.  **Veprimi 2.** Nxënësit ndahen në grupe dhe caktojnë detyra për secilin prej tyre.  Ata mund të parapërgatitin:   1. Një pishtar për Flakën Olimpike 2. Medaljet për fituesit e garave sportive 3. Kurora me degë ulliri për fituesit e garave apo fituesit e ekspozitës së vizatimeve.   **Organizimi i aktivitetit**  ***Veprimi 1.*** Zgjidhen një ose dy përfaqësues të klasës për të bërë prezantimin e aktiviteteve që është organizuar.  ***Veprimi 2.*** Zgjidhet një juri me nxënës dhe mësues, që të bëjnë vlerësimin e vizatimeve më të bukura të ekspozitës (nëse do të vendosni të bëni një të tillë)  ***Veprimi 3****.* Ftohen mësues, prindër dhe familjarë në Ditën Olimpike.  ***Veprimi 4****.* Ftohet një figurë të shquar e sportit të zonës ku banoni të përshëndesë aktivitetin ose në mungesë të tij, nga një prej drejtuesve të shkollës.  ***Veprimi 5****.* Organizohet një mini stafetë të Pishtarit Olimpik.  ***Veprimi 6.*** Organizohen me radhë aktivitetet e përgatitura.  ***Veprimi 7.*** Jepen medaljet dhe kurorat e ullirit për fituesit e garave sportive dhe ekspozitës së vizatimit.  ***Veprimi 8****.* Mësuesi shuan pishtarin me Flakën Olimpike dhe të deklaron mbyllen e Ditës Olimpike. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en.  Do të vlerësohen për dukuritë pozitive të shfaqura gjatë veprimtarisë, (respektimi mendimit të shokëve, radhës së diskutimit, pjesëmarrja aktive në diskutim, etj.)  Do të vlerësohet përkushtimi dhe kontributi i nxënësve në punën në grup. | | | | |