***III- EDUKIM OLIMPIK***

Në këtë nën tematikë nxënësve u ofrohet informacion rreth organizimit dhe drejtimit të Lëvizjes Olimpike në botë dhe në vend. Ata do të njihen me organizatat ndërkombëtare që drejtojnë Lëvizjen Olimpike, misionin dhe detyrat e Komitetit Olimpik Ndërkombëtar, organizatat që drejtojnë Lëvizjen Olimpike në Shqipëri, Komitetin Olimpik Kombëtar Shqiptar dhe Federatat Sportive Shqiptare.

Më poshtë jepen shembuj të trajtimit të temave mësimore të orëve teorike, nëpërmjet planifikimeve ditore

***MËSIMI 3.1: LOJËRAT OLIMPIKE TË LASHTËSISË DHE ORGANIZIMI I TYRE***

|  |  |  |  |  |
| --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:4** | **Klasa:8** |
| **Tema mësimore**: Lojërat Olimpike të lashtësisë dhe organizimi i tyre. | | | **Situata e të nxënit:**  Bashkëbisedim,  sjellja shembujve, reflektim i nxënësve | |
| **Rezultatet e fushës/lëndës:**  **Nxënësi/sja:**   * Njeh historikun e lindjes së Lëvizjes Olimpike në botë; * Njeh organizimin e Lojërave Olimpike të lashtësisë. | | | **Fjalët kyçe:**  Edukim Olimpik, Lojëra Olimpike të lashtësisë. | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë** : Mësuesi fton nxënësit në një diskutim interaktiv duke bërë pyetjet:   1. Ku janë organizuar për herë të parë Lojërat Olimpike? 2. A ka patur në lashtësi organizime të tjera sportive?   **Faza e dytë**: Mësuesi fillon të shpjegojë me shembuj rreth:   1. Organizimeve sportive në Greqinë e lashtë dhe rëndësisë së madhe që i kushtohej sportit. 2. Lojërave pan-helenike, në të cilat bënin pjesë edhe Lojërat e Olimpias. 3. Programit të Lojërave Olimpike të lashtësisë 4. Konceptit të Lojës së ndershme dhe ndëshkimi i mashtrimit në Lojërat e Olimpias.   **Faza e tretë:** Mësuesi fton nxënësit në një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera duke bërë pyetjen:  A mund të konsiderohet edhe në ditët e sotme si mënyrë e mirë për të ndëshkuar shkelësit e rregullave, ekspozimi i tyre? Cilët mund të jenë argumentet pro dhe kundër?  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | |